Συντεταγμένες: 40°46′48″N 23°48′55″E﻿ / ﻿40.78000°N 23.81528°E﻿ / 40.78000; 23.81528

Οικίες στην αρχαία Άργιλο.
Το αρχαίο Μακεδονικό βασίλειο.
Η **Άργιλος** ήταν αρχαία παραλιακή πόλη της Μακεδονίας. Βρίσκεται επί της σημερινής Εθνικής Οδού Ασπροβάλτας – Καβάλας, μεταξύ των σύγχρονων οικισμών της Ασπροβάλτας Θεσσαλονίκης και των Νέων Κερδυλίων. 

Η Άργιλος αποτελούσε μια πολιτεία που ιδρύθηκε το 655 π.X. για να ελέγχει τις πλούσιες σε πρώτες ύλες εκβολές του ποταμού Στρυμώνα και αποτελούσε αποικία των Ανδρίων. Ο έλεγχος της εισόδου της κοιλάδας του Στρυμόνα ήταν σημαντικός διότι η περιοχή ήταν πλούσια σε αγροτικά προϊόντα, ξυλεία και μεταλλεύματα. Για την περιοχή αυτή έδειξαν αργότερα ενδιαφέρον οι Θάσιοι, με την ίδρυση της Ηιόνας στα παράλια του Στρυμονικού κόλπου. .

Το όνομά της το οφείλει στο είδος του πηλού που αφθονεί στην περιοχή. Οι αποικίες της Άνδρου στο Βόρειο Αιγαίο ήταν τέσσερις: η Άργιλος, η Σάνη της Ακτής, τα Στάγειρα και η Άκανθος.

Για περίπου εβδομήντα χρόνια, οι Ανδριώτες έζησαν μαζί με τον ντόπιο θρακικό πληθυσμό - συμβίωση που επιβεβαιώνουν τα πασσαλόπηκτα σπίτια και τα κατάλοιπα της λεγόμενης θρακομακεδονικής κεραμικής, που ανακάλυψε η αρχαιολογική σκαπάνη.

Η πόλη ακμάζει κατά τον 6ο και 5ο π.Χ. αιώνα και αυτό επιβεβαιώνουν τόσο τα αρχιτεκτονικά ευρήματα όσο και η συμμετοχή της πόλης στο ταμείο της Αθηναϊκής Συμμαχίας. Η ακμή της συνεχίζεται έως την ίδρυση της Αμφίπολης το 437 π.Χ.

Η πόλη αρχίζει να χάνει σε σπουδαιότητα και δύναμη, όταν καταστρέφεται από το πέρασμα της στρατιάς του Φιλίππου το 357 π.Χ. Ο έλεγχος της περιοχής, μετά την καταστροφή της Αργίλου, περνάει σε έναν από τους Μακεδόνες εταίρους του Φιλίππου του Β’ και η πόλη δεν κατοικήθηκε πλέον παρά μόνο στην ακρόπολή της.

Ευρήματα από την αρχαία Άργιλο εκτίθενται στο Αρχαιολογικό Μουσείο Αμφίπολης και στο Αρχαιολογικό Μουσείο Σερρών.

Μνημεία και ευρήματα
--------------------

* Ευρήματα της Αργίλου στο Αρχαιολογικό Μουσείο Αμφίπολης.Ευρήματα της Αργίλου στο Αρχαιολογικό Μουσείο Αμφίπολης.
* Ευρήματα της Αργίλου στο Αρχαιολογικό Μουσείο Αμφίπολης.Ευρήματα της Αργίλου στο Αρχαιολογικό Μουσείο Αμφίπολης.
* Ευρήματα της Αργίλου στο Αρχαιολογικό Μουσείο Αμφίπολης.Ευρήματα της Αργίλου στο Αρχαιολογικό Μουσείο Αμφίπολης.
* Ευρήματα της Αργίλου στο Αρχαιολογικό Μουσείο Αμφίπολης.Ευρήματα της Αργίλου στο Αρχαιολογικό Μουσείο Αμφίπολης.
* Ευρήματα της Αργίλου στο Αρχαιολογικό Μουσείο Σερρών.Ευρήματα της Αργίλου στο Αρχαιολογικό Μουσείο Σερρών.
* Ευρήματα Μακεδονικου Τάφου της Αργίλου στο Αρχαιολογικό Μουσείο Σερρών.Ευρήματα Μακεδονικου Τάφου της Αργίλου στο Αρχαιολογικό Μουσείο Σερρών.
* Λιθόστρωτη οδός της Αργίλου.Λιθόστρωτη οδός της Αργίλου.
* Μαρμάρινη θύρα Μακεδονικού Τάφου της Αργίλου στο Αρχαιολογικό Μουσείο Σερρών.Μαρμάρινη θύρα Μακεδονικού Τάφου της Αργίλου στο Αρχαιολογικό Μουσείο Σερρών.
* Ο Α' Μακεδονικός Τάφος της Αργίλου.Ο Α' Μακεδονικός Τάφος της Αργίλου.
* Ο Β' Μακεδονικός Τάφος της Αργίλου.Ο Β' Μακεδονικός Τάφος της Αργίλου.

Παραπομπές
----------

1. ↑  Η αρχαία Άργιλος - εφημερίδα *το Βήμα*
2. ↑  «Η ΙΣΤΟΡΙΑ ΤΩΝ ΚΕΡΔΥΛΛΙΩΝ - ΚΥΡΜΕΡΛΗΣ Κ. ΓΕΩΡΓΙΟΣ». Αρχειοθετήθηκε από το πρωτότυπο στις 25 Απριλίου 2017. Ανακτήθηκε στις 4 Μαρτίου 2017.
3. ↑  Η αρχαία Άργιλος των Σερρών στο επίκεντρο του 30ου αρχαιολογικού συνεδρίου
4. ↑  Η ανασκαφή της Αργίλου